NGC 1433

Ο NGC 1433 είναι ραβδωτός σπειροειδής γαλαξίας στον αστερισμό του Ωρολογίου. Απέχει περίπου 30 εκατομμύρια έτη φωτός από τη Γη. Ο πυρήνας του γαλαξία είναι ενεργός, τύπου Σίφερτ. Η κεντρική περιοχή του γαλαξία παρουσιάζει έντονη αστρογέννεση και έχει ασθενή εκπομπή ραδιοκυμάτων. Αυξημένη δραστηριότητα παραγωγής άστρων παρουσιάζουν επίσης οι δακτυλιοειδείς βραχίονες του γαλαξία, αλλά όχι η ράβδος. Ο γαλαξίας είναι αντικείμενο μελέτης από την έρευνα LEGUS, η οποία μελετά την εκπομπή υπεριώδους ακτινοβολίας από 50 γαλαξίες. Έχει βρεθεί ένας πίδακας υλικών, ο οποίος θεωρείται ότι προέρχεται από τη μαύρη τρύπα στο κέντρο γαλαξία. Με μήκος 150 έτη φωτός είναι ο μικρότερος που έχει βρεθεί εκτός του Γαλαξία.A galaxy with a glowing heart (7 Ιουλίου 2014) Διαστημικό Τηλεσκόπιο Χαμπλ

Τον γαλαξία ανακάλυψε ο Τζέιμς Ντάνλοπ το 1826. Στο γαλαξία έχει παρατηρηθεί ένας υπερκαινοφανής, ο SN 1985P, τύπου ΙΙ και με φαινόμενο μέγεθος 13,5 κατά τη ανακάλυψή του τις 10 Οκτωβρίου 1985Spectroscopy and photometry of a type II supernova 1985P in NGC1433 από το εργαστήριο του ESO για τον SN 1987A, Garching, Federal Republic of Germany, 6-8 Ιουλίου 1987, Proceedings (A88-35301 14-90). Garching, Federal Republic of Germany, European Southern Observatory, 1987, p. 655-661..

Ο γαλαξίας ανήκει στην ομάδα γαλαξιών NGC 1433, τμήμα της ομάδας γαλαξιών της Δοράδος.

 Φωτογραφίες 

 Παραπομπές 

 Αναφορές 

 Εξωτερικοί σύνδεσμοι 


Κατηγορία:Ραβδωτοί σπειροειδείς γαλαξίες
Κατηγορία:Γαλαξίες Σίφερτ
Κατηγορία:Ωρολόγιον (αστερισμός)
1433
13586